ગુજરાત કેડરના 1980 બેચના ઇન્ચાર્જ DGP પી પી પાંડેયને ગત એપ્રિલ મહિનામાં તત્કાલિન ડીજીપી પી.સી. ઠાકુરને હટાવીને ગુજરાતના ઇન્ચાર્જ ડીજીપી બનાવવામાં આવ્યા હતાં. પી.પી. પાંડેયને ઇન્ચાર્જ ડીજીપી બનાવવામાં આવતા આઇપીએસ અધિકારી જુલિયો રિબેરોએ ગુજરાત હાઇકોર્ટમાં પી.પી. પાંડેયને હટાવવા માટે પિટિશન કરી હતી. પરંતુ ગુજરાત સરકારે હાઇકોર્ટમાં તેમને માત્ર ઇન્ચાર્જ ડીજીપી બનાવ્યા હોવાનો જવાબ રજૂ કર્યો હતો. પી.પી. પાંડેય ગત ફેબ્રુઆરી મહિનામાં વય મર્યાદાના કારણે નિવૃત થવાના હતાં પરંતુ સરકારે તેમને ત્રણ મહિનાનું એક્સટેંશ આપ્યું હતું, જે આગામી એપ્રિલ મહિનામાં પૂર્ણ થાય છે.